《用翟楼村进士原韵寄乃兄雩泉进士》
明代·赵完璧

一生襟抱二难知，金石论心岂易移。梦里禁钟犹劝酒，肠回僧宇共题诗。

秋鸿十载南飞日，老鹤孤云北望时。春草才名空怅恨，一行寥落对残卮。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。